**Dalhousie University**  je univerzita v Halifaxe, v kanadskej provincii Nové Škótsko. Založená bola v roku 1818 a v súčasnosti má viac ako 19 tisíc študentov.

História
--------

Univerzita je jedna z najstarších v Kanade. Založená bola v roku 1818. Založil ju George Ramsay, 9. earl z Dalhousie a viceguvernér Nového Škótska (neskôr generálny guvernér Kanady). Jeho cieľom bolo založiť vzdelávaciu inštitúciu pre všetkých, nezávisle od náboženstva. Inšpiroval sa Edinburgh University a chcel vytvoriť protiváhu anglikánskemu University of King’s College, v novoškótskom Windsore. Dalhousie do inštitúcie investoval 7 000 vtedajších libier, ktoré Royal Navy vybralo na clách počas blokády prístavu Castine v štáte Maine. Krátko potom ako inštitúciu založil bol Dalhousie menovaný za generálneho guvernéra a budúca univerzita sa hýbala len pomaly. Prvá výuka bola zorganizovaná v roku 1838. Vtedy bol za prvého rektora menovaný Thomas McCulloch a od roku 1841 mala status univerzity. V roku 1848 bola však zreorganizovaná na strednú školu. V roku 1863 bola opäť otvorená ako univerzita a v roku 1866 udelila svoje prvé tituly. Od roku 1881 na nej môžu študovať aj ženy. V roku 1997 bola Dalhousie spojená s Technical University of Nova Scotia.

Profil
------

Univerzita je najväčšia v atlantickej Kanade. Má štyri kampusy. Hlavný kampus je v historickom okrsku Halifaxu, South End. Ďalšie dva sú v centre mesta a agrotechnický v Truro. Trinásť fakúlt ponúka viac než 200 študijných programov. Na Dalhousie University študuje viacej ako 19 tisíc študentov, z toho je 60% mimo provincie. V roku 2017 mala 999 profesorov. V jeseni 2020 spolu 148 569 absolventov.

Mottom univerzity je „Ora et Labora", Modlidba a práca. Farbami sú čierna a zlatá.

Od roku 2020 je 12. rektorom a vicekancelárom Dr. Deep Saini.

* Pôvodná budova v roku 1871Pôvodná budova v roku 1871
* Prvá knižnica, pomenovaná po Charlesovi MacdonaldoviPrvá knižnica, pomenovaná po Charlesovi Macdonaldovi
* Medjuck Building, Faculty of Architecture and PlanningMedjuck Building, Faculty of Architecture and Planning
* Nové internátyNové internáty

Iné projekty
------------

Commons
* Spolupracuj na Commons Commons ponúka multimediálne súbory na tému **Dalhousie University**

Referencie
----------

1. 1 2   *Dr. Deep Saini* [online]. Halifax, N.S.: Dalhousie University, [cit. 2021-05-01]. Dostupné online.
2. 1 2   *Dalhousie University* [online]. timeshighereducation.com, 2021-01-20, [cit. 2021-05-01]. Dostupné online.
3. 1 2   *Dalhousie University* [online]. macleans.ca, [cit. 2021-05-01]. Dostupné online.
4. 1 2 3 4 5   *Dalhousie University* [online]. thecanadianencyclopedia.ca, 2006-02-07, rev. 2015-07-17, [cit. 2021-05-01]. Dostupné online.
5. 1 2 3 4   *History and Tradition* [online]. Halifax, N.S.: Dalhousie University, [cit. 2021-05-01]. Dostupné online.
6. 1 2   *Dal at a Glance* [online]. Halifax, N.S.: Dalhousie University, [cit. 2021-05-01]. Dostupné online.
7. ↑   *Logo and Seal* [online]. Halifax, N.S.: Dalhousie University, [cit. 2021-05-01]. Dostupné online.

Externé odkazy
--------------

* Dalhousie University

Autoritné údaje: * GND: 2031369-X
* ISNI: 0000 0004 1936 8200
* LCCN: n79038417
* NK ČR: ko2008481097
* VIAF: 127757839
* WorldCat: lccn-n79038417